หากต้องการทานอาหารญี่ปุ่นที่คุณภาพดีกว่าพวกร้านที่มีสาขาเยอะๆตามห้าง ร้านนี้ก็เป็นทางเลือกหนึ่งที่ขอนำเสนอครับ

อาหารคุณภาพดี  ถ้าดูระดับราคาแล้วก็ถือว่าสูงนิดหน่อย แต่ถ้าเทียบกับคุณภาพแล้ว ก็ถือว่าสมราคานะผมว่า เพราะเหตุที่ทำให้อาหารแถวนี้แพงก็คือค่าเช่าเป็นหลักครับ

มีคนรู้จักเปิดร้านอาหลารอยู่ฝั่ง Em Quartier ทางห้างตั้งเป้าให้เดือนละสามล้านบาท เพราะห้างกินส่วนแบ่ง แต่ถ้าขายไม่ถึงสามล้าน ต้องจ่ายค่าเช่าเดือนละ 700,000 กว่าบาท ดังนั้นต้นทุนของร้านอาหารแถวนี้ก็คิดเป็นค่าเช่าสัก 25-30%ของราคาอาหารแล้ว 

ร้านนี้มีอาหารให้เลือกสั่งเยอะนะครับ ทั้งซูชิ ซาชิมิ ข้าวหน้าต่างๆ สลัดและอีกมากมาย ใช้ของคุณภาพค่อนข้างดี รสชาติก็อร่อย บริการก็รวดเร็ว เพราโซนนี้ของเอ็มโพเรี่ยมลูกค้าน้อยตลอด ซึ่งผมก็ไม่แน่ใจว่าเป็นเพราะอะไร ทั้งที่เค้าก็ปรับปรุงซะสวยงาม น่านั่งมาก 

ก็เป็นอีกร้านที่ขอแนะนำครับ